Problém s erekciou
Beriem lieky na tlak. Prenesu 4mg a Nebilet 5mg po tabletke. Môže nebilet ničiť erekciu? A aj chuť na sex?Čím by v prípade ze ano mohol byt liek nahradeny?Ďakujem
Dobrý deň,
ďakujeme za Vašu otázku.
V prípade lieku Nebilet dostupné predklinické a klinické údaje u pacientov s hypertenziou nepreukázali jeho škodlivý účinok na erektilnú funkciu. Erektilná dysfunkcia však patrí medzi menej časté vedľajšie účinky lieku Prenessa. V prípade, že uvedené ťažkosti sa objavili v súvislosti s liečbou vysokého krvného tlaku, je potrebné o ich výskyte informovať predpisujúceho lekára. Ten rozhoduje aj o náhradnej liečbe, keďže mu je známy Váš aktuálny zdravotný stav.
Prajem pekný zvyšok dňa.
S pozdravom
PharmDr. Veronika Kiabová